Silja Lehtinen

**Silja Sofia Frost** (o.s. **Lehtinen**, s. 5. marraskuuta 1985 Helsinki) on suomalainen kilpapurjehtija ja maailmanmestari. Lehtinen on 168&nbsp;cm pitkä ja painaa 63&nbsp;kg. Seuratasolla hän edustaa Nyländska Jaktklubbenia ja Helsingfors Segelsällskapia. Lehtinen on Sari Multalan ohella menestyneimpiä suomalaisia naiskilpapurjehtijoita.

Lehtinen lopetti urheilu-uransa syksyllä 2013, mutta jatkoi sitä myöhemmin.

## Elämä ja urheilu-ura

Lehtinen alkoi purjehtia lapsena perheensä kanssa lomilla saaristossa. Kilpailemisen hän aloitti 8–9-vuotiaana optimistijollalla. Vuonna 2001 hän voitti nuorten Byte-venetyypin maailmanmestaruuden.

Vuonna 2006 Lehtinen voitti 29er-luokan maailmanmestaruuden gastinaan australialainen Scott Babbage. Tämän jälkeen Lehtinen vaihtoi yngling-luokkaan, jossa hän kilpaili ensimmäisissä kesäolympialaisissaan: Pekingissä 2008 hän sijoittui yhdessä Maria Klemetzin ja Livia Väresmaan kanssa 11:nneksi. MM-pronssia he voittivat samana vuonna Aucklandissa Match racing -luokassa. Lehtinen, jonka silloiseen Match racing -venekuntaan kuuluivat Silja Kanerva ja Mikaela Wulff, valittiin Lontoon kesäolympialaisten Suomen joukkueeseen. Venekunta voitti luokan maailmanmestaruuden Göteborgissa kuukausi ennen olympiakisoja. Olympialaisissa joukkue saavutti pronssia voittamalla Venäjän purjehduksin 3–1. Venäjä teki jopa kahdesti protestin, mutta molemmilla kerroilla se hylättiin. Suomi putosi niukasti finaalista, kun Australia ohitti Suomen vasta maalilinjalla.  Vuoden 2017 MM-kilpailuissa Frost kuului kultaa voittaneeseen venekuntaan match racing -luokassa.

### Yksityiselämä
Lehtinen harrastaa purjelautailua, hiihtoa ja lumilautailua. Lehtisen perheeseen kuuluvat vanhemmat, pikkusisko ja pikkuveli Lauri Lehtinen, joka kilpaili myös Lontoon kesäolympialaisten purjehduksessa. Heidän isänsä Tapio Lehtinen on tunnettu yksinpurjehtija.

Lehtinen on ammatiltaan lääkäri.

## Saavutukset

**Match Race**
* Kesäolympialaiset: pronssia Lontoo 2012
* MM-kilpailut: kultaa 2012 ja 2017, pronssia 2008, 13:s 2010, 14:s 2011
* EM-kilpailut: kuudes 2003, kahdeksas 2011
* Esiolympialaisten voitto 2011
* Miamin maailmancupin neljäs 2012
* Maailmancupin toinen 2011
* Ladies Only Match Racen voitto 2010
* Ladies Only Match Racen (Grade 2) voitto 2007
* JP Morgan Asset Management Women's Winter Challengen (Grade 2) voitto 2006
* St. Quay Women's Match Racen toinen sija 2006
* Governor’s Cupin parikilpailun toinen sija 2005

**Yngling**
* Kesäolympialaiset: 11:s Peking 2008
* MM-kilpailut: seitsemäs 2008, 11:s 2007 ja 29:s 2006
* Esiolympialaisten viides sija 2007
* Princess Sofia Trophyn viides 2007
* Pohjois-Amerikan mestaruuskilpailujen neljäs sija 2007
* Miami Olympic Class -regatan neljäs 2007
* Weymouth Sail for Gold -regatan viides 2006

**29er**
* Maailmanmestaruus 2006
** Seitsemäs 2004, 27:s 2005
* EM-kilpailut: neljäs 2005
* MM-kilpailujen paras naismiehistö 2004 ja 2005
* Australian mestari 2005
* 29erXX Gold cupin voitto 2009

**Byte**
* Nuorten Byte-luokan maailmanmestari 2001
** neljäs 2002

**Optimistijolla**
* Optimistijollan Suomen mestari 1997

**Tunnustuksia**
* Suomen vuoden purjehtija 2006 ja 2011

## Lähteet
* Silja Lehtinen Biography and Olympic Results  Olympics at Sports-Reference.com 
* Profiili Team Lehtisen kotisivustolla (arkistoitu versio archive.org-sivustolla)

### Viitteet

## Aiheesta muualla
* YLE Elävä arkisto: MM-purjehtija Silja Lehtinen